
Volituse andmine kasutusrendilepingu sõlmimiseks
1. ASJAOLUD JA MENETLUSE KÄIK

Narva Linnkantselei sõlmis AS-ga SEB Ühisliising 03.03.2004.a Kasutusrendileping nr L04101383 sõiduauto Peugeot 406 SR Executive, registreerimismärk 824MDZ kasutamiseks.  

15.05.2007.a. seisuga jääb kasutusrendilepingu jääkmaksumus 86 186.30 (kaheksakümmend kuus tuhat ükssada kaheksakümmend kuus ) krooni 30 senti käibemaksuga.
Seoses sellega, et nimetatud sõiduauto läbisõit hetkel on 122 800 km, taotleb Narva Linnakantselei sõlmida uus  kasutusrendi leping sõiduauto ostmiseks ning üle anda liisinguettevõttele esimese sissemaksena sõiduauto Peogeot 406 SR Executive, registreerimismärk 824MDZ. 
Pakkumine tehti kolmele  automüügi firma pakkujale, millest valiti  välja  OÜ Kommest Auto pakkumine 2006.a. sõiduautole Peugeot 407 MY 06 ST Executive  summas 317  420.00 krooni käibemaksuga. Peugeoti 406 SR tagasiostu summaks pakuti 101 000.00  krooni, seega uue sõiduauto Peugeot 407 MY 06 ST Executive   ostusummaks on 216 420.00  ( kakssada kuusteist tuhat nelisada kakskümmend  ) krooni käibemaksuga . Uus sõiduauto võetakse kasutusrendile 4 aastaks. 

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”.

Vastavalt Narva Linnavolikogu 21.06.2005.a. määrusega nr. 20/57 kinnitatud linnavara eeskirja punktile 34 alapunktile 34.2 otsustuse linnavara tasu eest soetamise kohta võtab vastu linnavalitsus vallasvara osas, mille väärtus ületab 100 000 ( ükssada tuhat ) krooni, kuid ei ületa 250 000 (kakssada viiskümmend tuhat ) krooni. 
3. OTSUS

Lubada Narva Linnakantseleil  sõlmida kasutusrendileping uue sõiduauto ostmiseks ning üle anda liisinguettevõttele esimese sissemaksena sõiduauto Peogeot 406 SR Executive, reg.märk 824 MDZ jääkmaksumus 86 186.30  (kaheksakümmend kuus tuhat ükssada kaheksakümmend kuus ) krooni 30 senti käibemaksuga, vastavalt kasutusrendilepingule nr L04101383.

4. RAKENDUSSÄTTED

4.1. Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2. Korraldus jõustub seadusega sätestatud korras.

